**Критеријуми оцењивања одсека дувача**

У циљу унапређивања формативног и сумативног оцењивања, односно вредновања постигнућа у функцији даљег напредовања, стручно веће дувачког одсека је да на почетку школске године дефинисало КРИТЕРИЈУМЕ ФОРМАТИВНОГ И СУМАТИВНОГ ОЦЕЊИВАЊА. На почетку школске године ученици и родитељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени из свих обавезних предмета,изборног програма и активности.

1. **Формативно оцењивање**

Формативно оцењивање представља редовно проверавање постигнућа и праћење емотивно-психолошког развоја и владања ученика у току савладавања школског програма. Садржи повратну информацију и препоруке за даље напредовање и евидентира се у **педагошкој документацији наставника.**

1. **Сумативно оцењивање**

Сумативно оцењивање је вредновање постигнућа ученика на крају програмске целине или за класификациони период из предмета и владања. Оцене добијене сумативним оцењивањем су бројчане и уносе се у прописану евиденцију о образовно-васпитном раду – **дневник.**

Елементи оцењивања су:

- усвојеност  садржаја

- примена знања

- активност ученика на часу

- интерни и јавни часови

- такмичења

- полугодишња преслушавања-смотре скала и етида једном у току полугодишта

- утврђивање градива на крају наставне јединице

- способност критичког вредновања сопственог извођења

- усмено испитивање

- присуство концертима и семинарима

Ученик мора имати обавезно један јавни наступ у току полугодишта и једну смотру по полугодишту. Ученици првог разреда се оцењују описно,а ученици осталих разреда бројчано.

**Оцена је јавна и саопштава се ученику одмах, са образложењем.**

У 1. разреду основног музичког образовања и васпитања, закључна оцена из предмета (инструмент и солфеђо) је описна и утврђује се на крају 1. и 2. полугодишта на основу описних оцена о развоју и напредовању ученика у току савладавања школског програма.

**Узимајући у обзир чињеницу да предмети у музичком образовању захтевају посебне способности ученика (слух, таленат, мануалну спретност, сензибилитет, меморију..), оцењивање се обавља, полазећи од његових способности, степена спретности и умешности. Уколико ученик нема развијене наведене способности, приликом оцењивања, узима се у обзир индивидуално напредовање у односу на сопствена претходна постигнућа, могућности и ангажовање ученика у наставном процесу.**

**Критеријуми оцењивања у ОМШ из предмета: флаута, кларинет, труба, саксофон, камерна музика, читање с листа**

**Оцену (5) добија ученик :**

1)Који је у целини усвојио основна, проширена и продубљена знања из области уметничког извођења према програму предмета

2)Који уочава битно, логички повезује чињенице и појмове, самостално закључује на основу датих података, критички расуђује

3)Који решава проблеме на нивоу стваралачког мишљења

4)Који испољава креативну активност на већини часова инструмента

5)Који лако и брзо примењује стечена знања

6)Који показује интересовање и самоиницијативу за проширење стечених знања и додатно самообразовање

7)Који поштује договорена правила понашања при слушању и извођењу музике

**Оцену (4) добија ученик:**

1)Који је у целини усвојио основна знања и усвојио више од половине проширених и продубљених знања из области музичког извођења према програму предмета

2)Који уочава битно, лако разуме, закључује и репродукује на основу датих података, критички расуђује

3)Који испољава активности на већини часова инструмента у идејама и самосталним решењима

4)Који самостално примењује стечена знања

5)Који испољава интересовање и упорност у савлађивању предвиђеног садржаја програма

6)Који поштује договорена правила понашања при слушању и извођењу музике

**Оцену (3) добија ученик:**

1)Који је у целини усвојио основна знања и половину проширених знања из области уметничког извођења према програму предмета

2)Који уочава битно, али у ситуацијама анализе и закључивања захтева додатну помоћ и залагање наставника

3)Који примењује стечена знања на нивоу репродукције и уз помоћ наставника

4)Који поштује договорена правила понашања при слушању и извођењу музике

**Оцену (2) добија ученик:**

1)Који је усвојио основна знања из области уметничког извођења према програму предмета

2)Који испољава тешкоће у анализи података, њиховом уопштавању и закључивању

3)Који има склоности ка пасивном запамћивању и механичком репродуковању

4)Који примењује знања уз помоћ наставника

**Оцену (1) добија ученик:**

1)Који није усвојиоосновна знања из области уметничког извођења према програму предмета

**Критеријуми оцењивања у СМШ из предмета:**

**главни предмет (флаута, кларинет, труба, саксофон), камерна музика, читање с листа**

1. Ученик који остварује веома значајан напредак у савладавању програма предмета, самостално извршава сложене радне задатке везане за предмет, овладао је техником свирања на инструменту, текст изводи напамет у целини уз примену фраза, динамике, индивидуалности и маштовитости током извођења композиције, виртуозности, показује свест о неговању лепог тона и способан је да технички испрати извођење композиција различитих стилских карактеристика уз веома висок степен ангажовања добија оцену **одличан (5)**.

2. Ученик који остварује значајан напредак у савладавању програма предмета, самостално извршава сложене радне задатке везане за предмет, овладао је техником свирања на инструменту, текст изводи напамет у целини уз примену фраза, динамике, индивидуалности и маштовитости током извођења композиције, виртуозности, показује свест о неговању лепог тона и способан је да технички испрати извођење композиција различитих стилских карактеристика уз висок степен ангажовања добија оцену **врло добар (4)**.

3. Ученик који остварује напредак у савладавању програма предмета, самостално извршава сложене радне задатке везане за предмет, овладао је техником свирања на инструменту, текст изводи напамет у целини уз примену фраза, динамике, индивидуалности и маштовитости током извођења композиције, виртуозности, показује свест о неговању лепог тона и способан је да технички испрати извођење композиција различитих стилских карактеристика добија оцену **добар (3)**.

4. Ученик који остварује минималан напредак у савладавању програма предмета, самостално извршава радне задатке везане за предмет, овладао је техником свирања на инструменту, текст изводи напамет у целини уз минималну примену фраза, динамике, показивања свести о неговању лепог тона добија оцену **довољан (2)**.

5. Ученик који не остварује минималан напредак у савладавању програма предмета, самостално не извршава радне задатке везане за предмет, није овладао техником свирања на инструменту, текст не изводи напамет у целини уз минималну примену фраза, динамике, показивања свести о неговању лепог тона добија оцену **недовољан (1)**.

Образовни ниво код оцењивања:

Основни ниво (оцена довољан 2): Ученик није у могућности самостално да разуме и изведе задатак без помоћи наставника. **Понекад уз помоћ уме** да изведе музичко дело и **стално тражи помоћ** при одређивању проблема. Уз **подстицај ретко одређује** неке елементе композиције. **Разликује** основне техничке елементе. **Препознаје** неке појмове **уз подстицај и помоћ**. На часовима је **ретко** активан.

Средњи ниво (оцена добар 3): Ученик  **делимично** уме да опише свој доживљај и да **уз помоћ наставника** одреди основне елементе композиције. **Тражи помоћ** при извођењу дела. Уз **подстицај одређује** неке елементе композиције. Зна карактеристике музичког дела. **Делимично** усваја музичке термине и појмове и **понекад учествује без помоћи наставника** у интерпретацији.На часовима је **каткад** активан и **ретко користи** додатне изворе знања .

Средњи ниво (оцена врло добар 4):

Ученик изводи са разумевањем различите врсте музичких дела (и остале типове тонских и техничких вежби) и **готово (у потпуности) самостално** уме да опише свој доживљај и да **одреди** основне елементе дела.   Аргументовано брани постављене тезе током интерпретације музичког дела, **углавном самостално** повезује и примењује стечена знања на новим задатим композицијама. Критички се осврће на изедбу, има развијене способности.

Напредни ниво (оцена одличан 5): Ученик изводи са разумевањем различите врсте музичких  дела и **потпуно самостално** уме да опише свој доживљај и да **процени** критички извођење. **Самостално уме** да одреди  и да анализира елементе композиције . Зна карактеристике  и **уме самостално** да их пронађе и докаже у конкретном тексту. **Потпуно** усваја  фигуре, препознаје их у тексту и уме да их користи у уметничкомизражавању. **Потпуно усваја**  термине и појмове и препознаје их у тексту  Аргументовано брани постављене тезе током интерпретације музичког  текста, **повезује и примењује** стечена знања на новим текстовима . **Самосталан је и лако** долази до решења. Редовно  вежба задате вежбе и учествује у интерпретацији. На часовима је **увек активан** и учествује у анализи нових текстова, **чита више** од оног што је задато и служи се осталим изворима знања.

Шеф одсека:

Слободанка Васиљевић Љујић